**За све вас који имате родитеље и који сте родитељи и за све који раде с нечијим родитељима**

Драги сине/ћерко,

Сада још нисмо остарели, а када нас будеш видео/ла такве, буди стрпљив/а са нама и покушај нас разумети.

Ако се испрљамо у време ручка, и ако се не можемо сами обући и свући, буди стрпљив/а... Сети се сати које смо потрошили, док смо те томе научили.

И ако у разговору понављамо исте ствари увек поново, немој нас прекидати...саслушај нас! Кад си био/ла мали/а, морали смо ти исту причу читати увек поново, пре него што утонеш у сан.

Ако се не будемо желели купати, не исмевај нас и не вређај... Сети се како смо те морали јурити и измишљати хиљаду разлога, да би ушао/ла у каду.

Кад опазиш наше непознавање нове технологије, дај нам времена и немој нас гледати са подсмехом на лицу... Ми смо тебе научили много ствари: правилно јести, правилно се обући, суочити се са животом...

Ако некад у разговору заборавимо или изгубимо нит разговора, дај нам мало времена, да се присетимо, и ако нам то не пође за руком, немој се узнемиравати. Није нам најважнија ствар на свету наш разговор, већ то, да смо са тобом и да нас знаш слушати...

Када нам уморне ноге више не буду дозвољавале да ходамо, пружи нам руку...једнако као што смо је ми пружали теби, када си правио/ла прве кораке...

Једном ћеш спознати, да смо упркос свим учињеним грешкама, желели теби само најбоље и покушали да те припремимо на путовање живота.

Не буди тужан/на, не љути се и не осећај се беспомоћним/ом, када нас будеш гледао/ла поред себе такве. Буди поред нас и покушај нас разумети и помоћи нам...тако као што смо ми помагали теби, кад си почео/ла живети... Буди нам ослонац... Вратићемо ти осмехом и неизмерном љубављу, коју смо одувек чували за тебе...

Волимо те сине/ћерко,

Твоја мама, твој тата!